**A Hankook Tire együttműködése az ARLANXEO céggel közös abroncstechnológiai fejlesztésről**

**A Hankook Tire és az ARLANXEO közös kutatás-fejlesztési együttműködésben állapodott meg új szintetikus gumi granulátumok és technológiák kifejlesztéséről a prémium teljesítményű abroncsok számára. A partnerkapcsolat a Hankook Tire folyamatos kutatás-fejlesztési erőfeszítéseit tükrözi annak érdekében, hogy megerősítse technológiai vezető szerepét.**

***Korea, Szöul / Németország, Neu-Isenburg, 2018. május 30.*** – A prémium abroncsokat gyártó Hankook Tire aláírt egy második szándéknyilatkozatot az ARLANXEO céggel, a világ második legnagyobb gumigyártójával arról, hogy közösen fejlesztenek ki szintetikus gumi technológiákat nagy teljesítményű abroncsokhoz. E megállapodás keretében a két vállalat közösen tanulmányozza az új nagyteljesítményű szintetikus gumi granulátumokat és az olyan alkalmazásokat, melyek növelik az abroncsok teljesítményét a termékfejlesztés korai szakaszaitól kezdve.

Az együttműködés a Hankook Tire és az ARLANXEO (a LANXESS és Saudi Aramco közös vállalata) között 2008-ban kezdődött, olyan nyersanyagok szállításával, mint a sztirén-butadién gumi, és a neodímium nagy teljesítményű butadién gumi (Nd-PBR). Az első szándéknyilatkozatot 2014-ben írták alá az alap szintetikus gumi megoldások fejlesztése terén történő bővítésről és együttműködésről nagy teljesítményű abroncsokhoz.

A műszaki együttműködés e formája a Hankook Tire kutatás-fejlesztés terén tett folyamatos erőfeszítéseinek megnyilvánulása. A vállalat folyamatos befektetése egy koreai ultramodern kutatás-fejlesztési központba, a Hankook Technodome-ba, valamint ez az újabb lépés a kutatás-fejlesztés terén várhatóan felgyorsítja a Hankook Tire eredményességét a versenytársak megelőzésében a technológia terén.

Hyung Nam Kim, a Hankook Tire technológiai vezetője kijelentette: “Folyamatos beruházásokat és erőfeszítéseket tettünk a kutatás-fejlesztés terén, hogy tovább erősítsük a Hankook Tire pozícióját csúcsszintű vállalatként. A kiváló kapcsolat az ARLANXEO-val nagyon eredményes volt, és továbbra is kiemelkedő technológiai fejlődést fog eredményezni a két vállalat együttműködésével.”

Jorge Nogueira, az ARLANXEO vezérigazgatója elmondta, "Ennek az új megállapodásnak meg kell erősítenie régóta fennálló, bizalmon alapuló együttműködésünket a Hankook Tire vállalattal. Ahogy korábban, továbbra is segítjük a Hankook Tire vállalatot megbízható partnerként abban, hogy piaci pozícióját kulcsfontosságú globális abroncsgyártóként kiépítse innovatív, kiváló minőségű termékeivel. "

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 22.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: <http://www.hankooktire-mediacenter.com> és [www.hankooktire.com](http://www.hankooktire-eu.com)

**Kapcsolat:**

|  |  |  |
| --- | --- | --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. | | |
| **Roy Katalin**  kommunikációs vezető  [roykatalin@hankooktire.com](mailto:roykatalin@hankooktire.com) | **Serfőző Zsóka**  kommunikációs szakértő  Tel.: +36 25 556 091  zsoka.serfozo@hankooktire.com | **Boda Bence**  kommunikációs asszisztens  Tel.: +36 25 556 096  bence.boda@hankooktire.com |